CELEX: 42011X0302(01)
Language: hr
Date: 2011-03-02 00:00:00
Title: Pravilnik br. 100 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji vozila s obzirom na posebne zahtjeve za elektropogon

11/Sv. 77
               
               
                  HR
               
               
                  Službeni list Europske unije
               
               
                  94
               
            42011X0302(01)
      
                  L 057/54
               
               
                  SLUŽBENI LIST EUROPSKE UNIJE
               
            Samo izvorni tekstovi UN/ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN/ECE dokumenta TRANS/WP.29/343, koji je dostupan na internetskoj stranici:
      http://www.unece.org/trans/main/wp29/wp29wgs/wp29gen/wp29fdocstts.html
      Pravilnik br. 100 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji vozila s obzirom na posebne zahtjeve za elektropogon
      Obuhvaća sav važeći tekst do:
      serija izmjena 01 – dan stupanja na snagu: 4. prosinca 2010.
      SADRŽAJ
      PRAVILNIK
      
                  1.
               
               Područje primjene
            
                  2.
               
               Definicije
            
                  3.
               
               Zahtjev za homologaciju
            
                  4.
               
               Homologacija
            
                  5.
               
               Specifikacije i ispitivanja
            
                  6.
               
               Preinaka i proširenje homologacije tipa vozila
            
                  7.
               
               Sukladnost proizvodnje
            
                  8.
               
               Kazne za nesukladnost proizvodnje
            
                  9.
               
               Konačna obustava proizvodnje
            
                  10.
               
               Nazivi i adrese tehničkih službi za provođenje homologacijskih ispitivanja i nadležnih administrativnih tijela
            
                  11.
               
               Prijelazne odredbe
            PRILOZI
      
                  Prilog 1. —
               
               Izjava
            
                  Prilog 2. —
               
               Izgled homologacijskih oznaka
            
                  Prilog 3. —
               
               Zaštita od izravnog dodira dijelova pod naponom
            
                  Prilog 4. —
               
               Postupak mjerenja izolacijskog otpora
            
                  Prilog 5. —
               
               Postupak za potvrdu rada ugrađenog sustava za nadzor izolacijskog otpora
            
                  Prilog 6. —
               
               Glavne značajke cestovnih vozila ili sustava
            
                  Prilog 7. —
               
               Određivanje emisije vodika tijekom napajanja pogonskog akumulatora
            1.   PODRUČJE PRIMJENE
      Propisi navedeni u nastavku primjenjuju se na sigurnosne zahtjeve za elektropogon cestovnih vozila kategorija M i N najveće konstrukcijski uvjetovane brzine iznad 25 km/h, opremljenih jednim ili više električnih pogonskih motora koji nisu stalno priključeni na mrežu, te za njihove visokonaponske sastavne dijelove i sustave koji su galvanski spojeni s visokonaponskim vodom elektropogona.
      Ovim Pravilnikom nisu obuhvaćeni sigurnosni zahtjevi za cestovna vozila nakon sudara.
      2.   DEFINICIJE
      Za potrebe ovog Pravilnika primjenjuju se sljedeće definicije:
      
                  2.1.
               
               
                  „vožnja omogućena” znači stanje vozila pri kojem zbog pritiska na papučicu za gas (ili pokretanjem jednakovrijednog uređaja) ili otpuštanja kočnog sustava elektropogon pokreće vozilo;
               
            
                  2.2.
               
               
                  „pregrada” znači dio predviđen za zaštitu od izravnog dodira s dijelom pod naponom iz svih smjerova pristupa;
               
            
                  2.3.
               
               
                  „vodljivi spoj” znači spoj pomoću spojnica s vanjskim izvorom napajanja pri napajanju sustava za pohranjivanje energije s mogućnošću ponovnog punjenja (RESS);
               
            
                  2.4.
               
               
                  „priključni sustav za napajanje sustava za pohranjivanje energije s mogućnošću ponovnog punjenja (RESS)” znači strujni krug koji se koristi za napajanje sustava za pohranjivanje energije s mogućnošću ponovnog punjenja (RESS) iz vanjskog izvora napajanja električnom energijom, uključujući ulazni priključak na vozilu;
               
            
                  2.5.
               
               
                  „izravan dodir” znači dodir osoba s dijelovima pod naponom;
               
            
                  2.6.
               
               
                  „električno podvozje” znači sklop električno povezanih vodljivih dijelova čiji se potencijal uzima kao referenca;
               
            
                  2.7.
               
               
                  „strujni krug” znači sklop povezanih dijelova pod naponom koji je konstruiran tako da je pri uobičajenom radu opskrbljen električnom energijom;
               
            
                  2.8.
               
               
                  „sustav za pretvorbu električne energije” znači sustav koji stvara i osigurava električnu energiju za električni pogon;
               
            
                  2.9.
               
               
                  „elektropogon” znači strujni krug koji obuhvaća pogonski motor (pogonske motore) i može obuhvatiti sustav za pohranjivanje energije s mogućnošću ponovnog punjenja, sustav za pretvorbu električne energije, elektroničke pretvarače, pripadajuće kabele i spojnice te priključni sustav za napajanje sustava za pohranjivanje energije s mogućnošću ponovnog punjenja;
               
            
                  2.10.
               
               
                  „elektronički pretvarač” znači uređaj za upravljanje i/ili pretvorbu električne energije za električni pogon;
               
            
                  2.11.
               
               
                  „kućište” znači dio koji okružuje unutarnje jedinice i štiti ih od izravnog dodira iz bilo kojeg smjera pristupa;
               
            
                  2.12.
               
               
                  „izloženi vodljivi dio” znači vodljivi dio koji se može dotaknuti u skladu s odredbama stupnja zaštite IPXXB i koji je pod naponom u slučaju greške u izolaciji;
               
            
                  2.13.
               
               
                  „vanjski izvor napajanja električnom energijom” znači izvor napajanja električnom energijom izvan vozila s izmjeničnom (AC) i istosmjernom (DC) strujom;
               
            
                  2.14.
               
               
                  „visoki napon” znači napon električnog sastavnog dijela ili strujnog kruga čija je efektivna vrijednost radnog napona > 60 V i ≤ 1 500 V (istosmjerna struja) ili > 30 V i ≤ 1 000 V (izmjenična struja);
               
            
                  2.15.
               
               
                  „visokonaponski vod” znači strujni krug koji uključuje priključni sustav za napajanje sustava za pohranjivanje energije s mogućnošću ponovnog punjenja koji radi pri visokom naponu;
               
            
                  2.16.
               
               
                  „neizravan dodir” znači dodir osoba s izloženim vodljivim dijelovima;
               
            
                  2.17.
               
               
                  „dijelovi pod naponom” znači vodljivi dijelovi koji su pri uobičajenom radu pod naponom;
               
            
                  2.18.
               
               
                  „prtljažnik” znači prostor u vozilu za smještaj prtljage omeđen krovom, poklopcem motora, podom, bočnim stijenama te pregradom i kućištem za zaštitu pogonskog sustava od izravnog dodira s dijelovima pod naponom, a koji je od putničkog prostora odijeljen prednjom i stražnjom pregradnom stijenom;
               
            
                  2.19.
               
               
                  „ugrađeni sustav za nadzor izolacijskog otpora” znači uređaj za nadzor izolacijskog otpora između visokonaponskih vodova i električnog podvozja;
               
            
                  2.20.
               
               
                  „pogonski akumulator otvorenog tipa” znači akumulator s tekućinom koji se puni vodom i proizvodi vodikov plin koji se ispušta u zrak;
               
            
                  2.21.
               
               
                  „putnički prostor” znači prostor u vozilu za smještaj putnika omeđen krovom, podom, bočnim stijenama, vratima, prozorskim staklima, prednjim i stražnjim pregradnim stijenama ili stražnjim vratima te pregradama i kućištima za zaštitu pogonskog sustava od izravnog dodira s dijelovima pod naponom;
               
            
                  2.22.
               
               
                  „stupanj zaštite” znači zaštita koju osigurava pregrada/kućište od dodira s dijelovima pod naponom i koja se ispituje pomoću ispitne sonde kao što su primjerice ispitni prst (IPXXB) ili ispitna žica (IPXXD), kako su definirani u Prilogu 3.;
               
            
                  2.23.
               
               
                  „sustav za pohranjivanje energije s mogućnošću ponovnog punjenja (RESS)” znači sustav za pohranjivanje energije s mogućnošću ponovnog punjenja koji osigurava električnu energiju za električni pogon;
               
            
                  2.24.
               
               
                  „prekidač za održavanje” znači naprava za isključivanje strujnog kruga prilikom obavljanja pregleda i održavanja sustava za pohranjivanje energije s mogućnošću ponovnog punjenja, sklopa gorivne ćelije itd.;
               
            
                  2.25.
               
               
                  „tvrdi izolator” znači izolacijska obloga kabela koja pokriva i štiti dijelove pod naponom od izravnog dodira iz svih smjerova pristupa; prevlake za izolaciju dijelova spojnica pod naponom i lak ili boja za izolaciju;
               
            
                  2.26.
               
               
                  „tip vozila” znači vozila koja se ne razlikuju u bitnim značajkama kao što su:
                  
                              (a)
                           
                           
                              ugradba elektropogona i galvanski spojenog visokonaponskog voda;
                           
                        
                              (b)
                           
                           
                              narav i vrsta elektropogona i galvanski spojenih visokonaponskih sastavnih dijelova;
                           
                        
            
                  2.27.
               
               
                  „radni napon” znači najveću efektivnu vrijednost napona strujnog kruga koju određuje proizvođač, a koja se može izmjeriti između vodljivih dijelova u uvjetima otvorenog strujnog kruga ili pri uobičajenim uvjetima rada. Ako je strujni krug galvanski odvojen, radni se napon utvrđuje za svaki odvojeni krug.
               
            3.   ZAHTJEV ZA HOMOLOGACIJU
      3.1.   Zahtjev za homologaciju tipa vozila s obzirom na posebne zahtjeve za elektropogon mora podnijeti proizvođač vozila ili njegov propisno ovlašteni zastupnik.
      3.2.   Zahtjevu za homologaciju treba priložiti niže navedene dokumente u tri primjerka i sljedeće podatke:
      
                  3.2.1.
               
               
                  detaljan opis tipa vozila s obzirom na elektropogon i galvanski spojen visokonaponski vod.
               
            3.3.   Tehničkoj službi koja je odgovorna za provođenje homologacijskih ispitivanja mora se dostaviti vozilo koje predstavlja tip vozila za koji je podnesen zahtjev za homologaciju.
      3.4.   Prije izdavanja homologacije tipa vozila nadležno tijelo mora provjeriti postojanje zadovoljavajućih dogovora radi osiguranja učinkovitog nadzora nad sukladnošću proizvodnje.
      4.   HOMOLOGACIJA
      4.1.   Homologacija tipa vozila mora se izdati ako vozilo za koje je zatražena homologacija u skladu s ovim Pravilnikom zadovoljava zahtjeve iz stavka 5. i priloga 3., 4., 5. i 7. ovom Pravilniku.
      4.2.   Homologacijski broj dodjeljuje se svakom homologiranom tipu. Njegove prve dvije znamenke (trenutačno 01, što odgovara Pravilniku u njegovom trenutačnom obliku) ukazuju na serije izmjena koje uključuju najnovije veće tehničke izmjene napravljene na Pravilniku do vremena izdavanja homologacije. Ista ugovorna stranka ne smije dodijeliti isti broj drugom tipu vozila.
      4.3.   Obavijest o dodjeljivanju, odbijanju, proširenju ili povlačenju homologacije ili konačnoj obustavi proizvodnje tipa vozila u skladu s ovim Pravilnikom dostavlja se strankama Sporazuma koje primjenjuju ovaj Pravilnik putem obrasca u skladu s predloškom iz Priloga 1. ovom Pravilniku.
      4.4.   Na svako vozilo koje odgovara tipu vozila koji je homologiran u skladu s ovim Pravilnikom treba na vidno i lako dostupno mjesto navedeno u obrascu za homologaciju postaviti međunarodnu homologacijsku oznaku koja se sastoji od:
      
                  4.4.1.
               
               
                  kruga oko slova „E” iza kojeg se nalazi razlikovni broj države koja je dodijelila homologaciju (1);
               
            
                  4.4.2.
               
               
                  broja ovog Pravilnika iza kojeg se nalazi slovo „R”, crtica i homologacijski broj desno od kruga iz stavka 4.4.1.
               
            4.5.   Ako vozilo odgovara tipu vozila homologiranom u skladu s jednim ili više pravilnika koji su priloženi Sporazumu u državi koja je homologaciju dodijelila u skladu s ovim Pravilnikom, nije potrebno ponavljati simbol propisan u stavku 4.4.1.; u tom se slučaju pravilnici, homologacijski brojevi i dodatni simboli svih pravilnika u skladu s kojima je dodijeljena homologacija u državi koja je dodijelila homologaciju u skladu s ovim Pravilnikom postavljaju jedan ispod drugog desno od simbola propisanog u stavku 4.4.1.
      4.6.   Homologacijska oznaka mora biti jasno čitljiva i neizbrisiva.
      4.7.   Homologacijska oznaka postavlja se blizu proizvođačeve pločice za identifikaciju vozila ili na njoj.
      4.8.   U Prilogu 2. ovom Pravilniku prikazani su primjeri izgleda homologacijskih oznaka.
      5.   SPECIFIKACIJE I ISPITIVANJA
      5.1.   Zaštita od strujnog udara
      Ovi zahtjevi za električnu sigurnost primjenjuju se na visokonaponske vodove kada oni nisu povezani s vanjskim izvorima napajanja visoke napetosti.
      5.1.1.   Zaštita od izravnog dodira
      Zaštita od izravnog dodira s dijelovima pod naponom mora biti u skladu sa zahtjevima iz stavaka 5.1.1.1. i 5.1.1.2. Ove zaštite (tvrdi izolator, pregrade, kućišta itd.) ne smiju se moći otvoriti, rastaviti ili ukloniti bez uporabe alata.
      5.1.1.1.   U putničkom prostoru i prtljažniku dijelovi pod naponom moraju biti zaštićeni stupnjem zaštite IPXXD.
      5.1.1.2.   U prostorima koji nisu putnički prostor i prtljažnik dijelovi pod naponom moraju biti zaštićeni stupnjem zaštite IPXXB.
      5.1.1.3.   Spojnice
      Smatra se da su spojnice (uključujući ulazni priključak na vozilu) u skladu s tim zahtjevima ako:
      
                  (a)
               
               
                  zadovoljavaju zahtjeve iz stavaka 5.1.1.1. i 5.1.1.2. nakon uklanjanja bez uporabe alata; ili
               
            
                  (b)
               
               
                  su smješteni ispod poda i imaju mehanizam za blokiranje; ili
               
            
                  (c)
               
               
                  imaju mehanizam za blokiranje i za odvajanje spojnice treba alatom ukloniti druge sastavne dijelove; ili
               
            
                  (d)
               
               
                  napon dijelova pod naponom u jednoj sekundi od odvajanja spojnice padne na 60 V ili niže od toga (istosmjerna struja) ili na 30 V ili niže od toga (izmjenična struja, efektivna vrijednost).
               
            5.1.1.4.   Prekidač za održavanje
      Za prekidač za održavanje koji se može otvoriti, rastaviti ili ukloniti bez alata, prihvatljivo je ako se, nakon što se otvori, rastavi ili ukloni bez alata, zadovolji stupanj zaštite IPXXB.
      5.1.1.5.   Označivanje
      5.1.1.5.1.   Na sustavu za pohranjivanje energije s mogućnošću ponovnog punjenja ili blizu tog sustava mora biti simbol prikazan na slici 1. Pozadina simbola mora biti žuta, a rub i strelica moraju biti crni.
      
         Slika 1.
      
      
         Oznaka visokonaponske opreme
      
      
         
      5.1.1.5.2.   Simbol također mora biti postavljen na vidljivom mjestu na kućištima i izolacijskim pregradama koji štite dijelove pod visokim naponom. Ova odredba nije obvezna za spojnice za visokonaponske vodove. Ova se odredba ne primjenjuje u sljedećim slučajevima:
      
                  (a)
               
               
                  kada se pregrade ili kućišta ne mogu fizički doseći, otvoriti ili ukloniti ako se alatom ne uklone drugi sastavni dijelovi vozila;
               
            
                  (b)
               
               
                  kada su pregrade ili kućišta smješteni ispod poda vozila.
               
            5.1.1.5.3.   Kabeli za visokonaponske vodove koji nisu u kućištima moraju imati vanjski ovoj narančaste boje.
      5.1.2.   Zaštita od neizravnog dodira
      5.1.2.1.   Za zaštitu od strujnog udara do kojeg može doći zbog neizravnog dodira, izloženi vodljivi dijelovi, kao što su vodljiva pregrada i kućište, moraju biti dobro galvanski spojeni s električnim podvozjem pomoću električne žice ili uzemljenog kabela ili zavareni ili povezani vijcima tako da se ne stvara opasni potencijal.
      5.1.2.2.   Otpor među svim izloženim vodljivim dijelovima i električnim podvozjem mora biti manji od 0,1 oma pri jakosti struje od najmanje 0,2 ampera.
      Taj je zahtjev ispunjen ako je galvanski spoj zavaren.
      5.1.2.3.   Kod motornih vozila koja se s uzemljenim vanjskim izvorom napajanja električnom energijom trebaju povezati vodljivim spojem, mora se osigurati uređaj koji omogućuje galvansko spajanje električnog podvozja s uzemljenjem.
      Uređaj treba omogućiti povezivanje s uzemljenjem prije nego što se vozilo priključi na vanjski napon i ostati povezano s uzemljenjem dok se vanjski napon ne ukloni iz vozila.
      Sukladnost s ovim zahtjevom može se dokazati uporabom spojnice koju odredi proizvođač automobila ili na temelju analize.
      5.1.3.   Izolacijski otpor
      5.1.3.1.   Elektropogon koji se sastoji od odvojenih vodova za istosmjernu i izmjeničnu struju
      Ako su visokonaponski vodovi za izmjeničnu struju i visokonaponski vodovi za istosmjernu struju galvanski izolirani jedni od drugih, izolacijski otpor između visokonaponskog voda i električnog podvozja mora iznositi najmanje 100 Ω/volt radnog napona za vodove za istosmjernu struju i najmanje 500 Ω/volt radnog napona za vodove za izmjeničnu struju.
      Mjerenja se provode u skladu s Prilogom 4. „Postupak mjerenja izolacijskog otpora”.
      5.1.3.2.   Elektropogon koji se sastoji od kombiniranih vodova za istosmjernu i izmjeničnu struju
      Ako su visokonaponski vodovi za izmjeničnu struju i visokonaponski vodovi za istosmjernu struju galvanski spojeni, izolacijski otpor između visokonaponskog voda i električnog podvozja mora iznositi najmanje 500 Ω/volt radnog napona.
      Međutim, ako su svi visokonaponski vodovi za izmjeničnu struju zaštićeni na jedan od sljedeća dva načina, izolacijski otpor između visokonaponskog voda i električnog podvozja mora iznositi najmanje 100 Ω/volt radnog napona:
      
                  (a)
               
               
                  dvama ili više slojeva tvrdih izolatora, pregrada ili kućišta koji neovisno ispunjavaju zahtjeve iz stavka 5.1.1., primjerice kabeli;
               
            
                  (b)
               
               
                  mehanički otpornim zaštitama dostatne izdržljivosti s obzirom na vijek trajanja vozila, kao što su kućišta motora, kućišta elektroničkih pretvarača ili spojnice.
               
            Izolacijski otpor između visokonaponskog voda i električnog podvozja može se dokazati izračunom, mjerenjem ili njihovom kombinacijom.
      Mjerenje se provodi u skladu s Prilogom 4. „Mjerenje izolacijskog otpora”.
      5.1.3.3.   Vozila na gorivne ćelije
      Ako nije moguće održavati najmanji propisani izolacijski otpor, treba osigurati zaštitu na jedan od sljedećih načina:
      
                  (a)
               
               
                  dvama ili više slojeva tvrdih izolatora, pregrada ili kućišta koji neovisno ispunjavaju zahtjeve iz stavka 5.1.1.;
               
            
                  (b)
               
               
                  ugrađenim sustavom za nadzor izolacijskog otpora zajedno s upozorenjem vozaču ako izolacijski otpor padne ispod najmanje propisane vrijednosti. Izolacijski otpor između visokonaponskog voda priključnog sustava za napajanje sustava za pohranjivanje energije s mogućnošću ponovnog punjenja koji je opskrbljen energijom samo tijekom napajanja sustava za pohranjivanje energije s mogućnošću ponovnog punjenja i električnog podvozja ne treba provjeravati. Funkcija ugrađenog sustava za nadzor izolacijskog otpora mora se potvrditi kako je opisano u Prilogu 5.
               
            5.1.3.4.   Propisana najmanja vrijednost izolacijskog otpora za priključni sustav za napajanje sustava za pohranjivanje energije s mogućnošću ponovnog punjenja
      Za ulazni priključak na vozilu koji se treba vodljivo povezati s uzemljenim vanjskim izvorom napajanja s izmjeničnom strujom i strujnim krugom koji je galvanski spojen s priključnim sustavom vozila tijekom napajanja sustava za pohranjivanje energije s mogućnošću ponovnog punjenja, izolacijski otpor između visokonaponskog voda i električnog podvozja mora iznositi najmanje 1 MΩ kada je spojnica punjača iskopčana. Tijekom mjerenja pogonski akumulator se može iskopčati.
      5.2.   Sustav za pohranjivanje energije s mogućnošću ponovnog punjenja
      5.2.1.   Zaštita od prevelike struje
      Sustav za pohranjivanje energije s mogućnošću ponovnog punjenja ne smije se pregrijati.
      Ako se sustav za pohranjivanje energije s mogućnošću ponovnog punjenja može pregrijati zbog prevelike struje, on mora biti opremljen zaštitnim uređajima kao što su osigurači, prekidači ili sklopnici mreže.
      Međutim, ovaj se zahtjev ne primjenjuje ako proizvođač dostavi podatke iz kojih proizlazi da i bez zaštitnog uređaja ne može doći do pregrijavanja zbog prevelike struje.
      5.2.2.   Nakupljanje plina
      Prostori u kojima se nalaze pogonski akumulatori otvorenog tipa i u kojima može doći do stvaranja vodikovog plina moraju biti opremljeni ventilatorom ili ventilacijskim vodom da se spriječi nakupljanje vodikovog plina.
      5.3.   Funkcionalna sigurnost
      Vozač mora dobiti barem kratko upozorenje kada je vozilo u stanju „vožnja omogućena”.
      Međutim, ova se odredba ne primjenjuje u uvjetima gdje pogonsku snagu vozila neposredno ili posredno osigurava motor s unutarnjim sagorijevanjem.
      Vozač pri napuštanju vozila mora biti upozoren (npr. optičkim ili zvučnim signalom) ako je vozilo još uvijek u stanju „vožnja omogućena”.
      Ako se za napajanje ugrađenog sustava za pohranjivanje energije s mogućnošću ponovnog punjenja može upotrijebiti vanjski izvor napajanja, kretanje vozila s vlastitim pogonskim sustavom mora biti onemogućeno dok je priključak vanjskog izvora za napajanje električnom energijom fizički povezan s ulaznim priključkom na vozilu.
      Sukladnost s ovim zahtjevom mora se dokazati pomoću spojnice koju odredi proizvođač vozila.
      Vozaču mora biti prikazano stanje upravljačke jedinice za smjer vožnje.
      5.4.   Određivanje emisije vodika
      5.4.1.   Ovo se ispitivanje mora provesti na svim vozilima koja su opremljena pogonskim akumulatorima otvorenog tipa.
      5.4.2.   Ispitivanje se provodi u skladu s postupkom iz Priloga 7. ovom Pravilniku. Uzorkovanje i analiza vodika moraju se provoditi u skladu s propisanim postupkom. Drugi se analitički postupci mogu odobriti ako se dokaže da daju jednakovrijedne rezultate.
      5.4.3.   Tijekom uobičajenog postupka napajanja u uvjetima iz Priloga 7. emisije vodika moraju biti niže od 125 g tijekom 5 sati ili niže od 25 × t2 g tijekom vremena t2 (u satima).
      5.4.4.   Tijekom napajanja s ugrađenim punjačem u kvaru (uvjeti iz Priloga 7.), emisije vodika moraju biti niže od 42 g. Osim toga, ugrađenim se punjačem ovaj mogući kvar mora ograničiti na 30 minuta.
      5.4.5.   Svim se postupcima u vezi s napajanjem akumulatora upravlja automatski uključujući i prestanak napajanja.
      5.4.6.   Ne smije biti omogućeno ručno upravljanje fazama napajanja.
      5.4.7.   Uobičajeni postupci prilikom priključivanja na električnu mrežu i isključivanja s električne mreže ili prekida električne struje ne smiju utjecati na upravljački sustav za faze napajanja.
      5.4.8.   Važni kvarovi u napajanju vozaču se moraju trajno signalizirati. Važan kvar je kvar koji kasnije može prouzročiti smetnje u radu ugrađenog punjača tijekom napajanja.
      5.4.9.   Proizvođač u uputama za uporabu mora navesti da vozilo ispunjava te zahtjeve.
      5.4.10.   Homologacija izdana za tip vozila s obzirom na emisije vodika može se proširiti na različite tipove vozila koji pripadaju istoj skupini u skladu s definicijom skupine iz Dodatka 2. Prilogu 7.
      6.   PREINAKA I PROŠIRENJE HOMOLOGACIJE TIPA VOZILA
      6.1.   Svaka preinaka tipa prijavljuje se administrativnom tijelu koje je homologiralo taj tip vozila. Navedeno tijelo tada može:
      
                  6.1.1.
               
               
                  smatrati kako nije vjerojatno da su preinake bitno negativnog učinka i kako vozilo u svakom slučaju još uvijek ispunjava uvjete; ili
               
            
                  6.1.2.
               
               
                  zahtijevati dodatno izvješće o ispitivanju od tehničke službe odgovorne za provođenje ispitivanja.
               
            6.2.   Potvrda ili odbijanje homologacije, s navedenim preinakama, dostavlja se strankama Sporazuma koje primjenjuju ovaj Pravilnik prema postupku određenom u stavku 4.3.
      6.3.   Nadležno tijelo koje odobrava proširenje homologacije dodjeljuje serijski broj svakom takvom proširenju te o tome obavješćuje ostale stranke Sporazuma iz 1958. koje primjenjuju ovaj Pravilnik putem obrasca s izjavom o homologaciji u skladu s predloškom iz Priloga 1. ovom Pravilniku.
      7.   SUKLADNOST PROIZVODNJE
      7.1.   Svako vozilo homologirano na temelju ovog Pravilnika mora biti proizvedeno tako da bude u skladu s homologiranim tipom i mora ispunjavati zahtjeve iz stavka 5.
      7.2.   Radi provjere sukladnosti sa zahtjevima iz stavka 7.1. provodi se primjereni nadzor proizvodnje.
      7.3.   Nositelj homologacije mora prije svega:
      
                  7.3.1.
               
               
                  osigurati postojanje postupaka za učinkoviti nadzor kakvoće vozila;
               
            
                  7.3.2.
               
               
                  imati pristup ispitnoj opremi neophodnoj za provjeru sukladnosti svakog homologiranog tipa;
               
            
                  7.3.3.
               
               
                  osigurati da se podaci o rezultatima ispitivanja zabilježe i da priložena dokumentacija ostane na raspolaganju tijekom razdoblja koje se određuje u dogovoru s administrativnim tijelom;
               
            
                  7.3.4.
               
               
                  analizirati rezultate svakog tipa ispitivanja radi provjere i osiguravanja postojanosti značajki vozila pri čemu su dopuštena odstupanja u industrijskoj proizvodnji;
               
            
                  7.3.5.
               
               
                  osigurati da se za svaki tip vozila provedu najmanje ispitivanja propisana u stavku 5. ovog Pravilnika;
               
            
                  7.3.6.
               
               
                  osigurati da se svaka skupina uzoraka ili ispitnih komada koji pokažu odstupanja u dotičnoj vrsti ispitivanja dodatno uzorkuje i ispita. Moraju se poduzeti sve potrebne mjere za ponovno uspostavljanje sukladnosti odgovarajuće proizvodnje.
               
            7.4.   Nadležno tijelo koje je izdalo homologaciju tipa može u bilo koje doba provjeriti postupke za provjeru sukladnosti koji se primjenjuju u svakoj pojedinoj proizvodnoj jedinici.
      7.4.1.   Pri svakom se nadzoru osobi koja provodi nadzor daju zapisi o ispitivanjima i proizvodnji.
      7.4.2.   Osoba koja provodi nadzor može slučajnim odabirom odabrati uzorke za ispitivanje u proizvođačevom laboratoriju. Najmanji broj uzoraka može se odrediti u skladu s rezultatima provjera koje je obavio proizvođač.
      7.4.3.   Kada stupanj kakvoće nije zadovoljavajući ili se čini da treba potvrditi valjanost provedenih ispitivanja iz stavka 7.4.2., osoba koja obavlja nadzor odabire uzorke koji se šalju tehničkoj službi koja je provodila homologacijska ispitivanja.
      7.4.4.   Nadležno tijelo može provoditi svako ispitivanje koje se propisuje ovim Pravilnikom.
      7.4.5.   Uobičajena učestalost nadzora od strane nadležnog tijela jest jednom godišnje. Ako se tijekom jednog od ovih posjeta zabilježe nezadovoljavajući rezultati, nadležno tijelo mora osigurati poduzimanje svih neophodnih mjera za što brže ponovno uspostavljanje sukladnosti proizvodnje.
      8.   KAZNE ZA NESUKLADNOST PROIZVODNJE
      8.1.   Homologacija dodijeljena tipu vozila u skladu s ovim Pravilnikom može se povući ako nisu ispunjeni zahtjevi iz stavka 7. ili ako vozilo ili njegovi sastavni dijelovi ne prođu ispitivanja iz stavka 7.3.5.
      8.2.   Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno dodijelila, ona o tome odmah obavješćuje ostale ugovorne stranke koje primjenjuju ovaj Pravilnik pomoću obrasca s izjavom o homologaciji u skladu s predloškom iz Priloga 1. ovom Pravilniku.
      9.   KONAČNA OBUSTAVA PROIZVODNJE
      Ako nositelj homologacije potpuno prestane proizvoditi tip vozila homologiran u skladu s ovim Pravilnikom, o tome je dužan obavijestiti tijelo koje je dodijelilo homologaciju. Nakon što primi odgovarajuću izjavu, to je tijelo dužno o predmetu obavijestiti ostale stranke Sporazuma iz 1958. koje primjenjuju ovaj Pravilnik pomoću obrasca s izjavom o homologaciji u skladu s predloškom iz Priloga 1. ovom Pravilniku.
      10.   NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I ADMINISTRATIVNIH TIJELA
      Stranke Sporazuma iz 1958. koje primjenjuju ovaj Pravilnik Tajništvu Ujedinjenih naroda dostavljaju nazive i adrese tehničkih službi odgovornih za provođenje homologacijskih ispitivanja te administrativnih tijela koja dodjeljuju homologaciju i kojima treba slati obrasce na temelju kojih se potvrđuje homologacija ili proširenje, odbijanje ili povlačenje homologacije ili konačno obustavljena proizvodnja, a izdani su u drugim državama.
      11.   PRIJELAZNE ODREDBE
      11.1.   Od službenog datuma stupanja na snagu serije izmjena 01 niti jedna ugovorna stranka koja primjenjuje ovaj Pravilnik ne smije odbiti dodjelu homologacije na temelju ovog Pravilnika kako je izmijenjen serijom izmjena 01.
      11.2.   Nakon 24 mjeseca od stupanja na snagu ugovorne stranke koje primjenjuju ovaj Pravilnik homologacije dodjeljuju samo ako tip vozila za koji se podnesen zahtjev za homologaciju zadovoljava zahtjeve ovog Pravilnika kako je izmijenjen serijom izmjena 01.
      11.3.   Ugovorne stranke koje primjenjuju ovaj Pravilnik ne smiju odbiti proširenje homologacije u skladu s ranijim serijama izmjena ovog Pravilnika.
      11.4.   Ugovorne stranke koje primjenjuju ovaj Pravilnik tijekom razdoblja od 24 mjeseca nakon dana stupanja na snagu serije izmjena 01 i dalje dodjeljuju homologacije za one tipove vozila koji su u skladu sa zahtjevima iz ovog Pravilnika kako je izmijenjen ranijim serijama izmjena.
      11.5.   Bez obzira na gornje prijelazne odredbe ugovorne stranke koje počinju primjenjivati ovaj Pravilnik nakon stupanja na snagu najnovije serije izmjena ne moraju prihvatiti homologacije dodijeljene u skladu s nekom od ranijih serija izmjena ovog Pravilnika.
      
         (1)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35 (prazno), 36 za Litvu, 37 za Tursku, 38 (prazno), 39 za Azerbajdžan, 40 za bivšu jugoslavensku republiku Makedoniju, 41 (prazno), 42 za Europsku zajednicu (homologacije dodjeljuju njezine države članice koje koriste svaka svoj ECE simbol), 43 za Japan, 44 (prazno), 45 za Australiju, 46 za Ukrajinu, 47 za Južnu Afriku, 48 za Novi Zeland, 49 za Cipar, 50 za Maltu, 51 za Republiku Koreju, 52 za Maleziju, 53 za Tajland, 54 i 55 (prazno), 56 za Crnu Goru, 57 (prazno) i 58 za Tunis. Naredni brojevi dodjeljuju se ostalim državama vremenskim redoslijedom kojim ratificiraju ili pristupaju Sporazumu o donošenju jedinstvenih tehničkih propisa za vozila s kotačima, opremu i dijelove koji se mogu ugraditi i/ili uporabiti na vozilima s kotačima i uvjeta za uzajamno priznavanje homologacija dodijeljenih na temelju tih propisa, a tako dodijeljene brojeve glavni tajnik Ujedinjenih naroda dostavlja ugovornim strankama Sporazuma.
      
         PRILOG 1.
         
            IZJAVA
         
         (najveći format: A4 (210 × 297 mm))
         
            
      
      
         PRILOG 2.
         
            IZGLED HOMOLOGACIJSKIH OZNAKA
         
         UZORAK A
         (vidjeti stavak 4.4. ovog Pravilnika)
         
            
         UZORAK B
         (vidjeti stavak 4.5. ovog Pravilnika)
         
            
         
            (*)  Drugi broj naveden je samo kao primjer.
      
      
         PRILOG 3.
         
            ZAŠTITA OD IZRAVNOG DODIRA DIJELOVA POD NAPONOM
         
         1.   PRISTUPNE SONDE
         Pristupne sonde za provjeru zaštite osoba od pristupa dijelovima pod naponom navedene su u tablici 1.
         2.   ISPITNI UVJETI
         Pristupna se sonda utiskuje u sve otvore na kućištu uz primjenu sile iz tablice 1. Ako dođe do djelomičnog ili potpunog prodiranja, ona se namješta u svaki mogući položaj, ali niti u kojem slučaju zaustavna površina ne smije potpuno proći kroz otvor.
         Unutarnje pregrade smatraju se dijelovima kućišta.
         Niskonaponski izvor napajanja (ne manje od 40 V i ne više od 50 V) u seriji s odgovarajućim svjetlom prema potrebi treba spojiti između sonde i dijelova pod naponom unutar pregrade ili kućišta.
         Postupak signalnog strujnog kruga također treba primijeniti na pokretne dijelove visokonaponske opreme pod naponom.
         Ako je moguće, unutarnji pokretni dijelovi se smiju polako pokrenuti.
         3.   UVJETI PRIHVATLJIVOSTI
         Pristupna sonda ne smije dodirivati dijelove pod naponom.
         Ako se sukladnost s ovim zahtjevom provjerava pomoću signalnog strujnog kruga između sonde i dijelova pod naponom, svjetlo se ne smije upaliti.
         Pri ispitivanju za IPXXB, spojeni ispitni prst može prodrijeti do 80 mm svoje dužine, ali zaustavna površina (promjera 50 mm × 20 mm) ne smije proći kroz otvor. Polazeći od istegnutog položaja, oba spoja ispitnog prsta se uzastopno savijaju pod kutom do 90° s obzirom na os susjednog dijela prsta i namještaju se u svaki mogući položaj.
         Pri ispitivanju za IPXXD pristupna sonda može prodrijeti svojom cijelom dužinom, ali zaustavna površina ne smije potpuno proći kroz otvor.
         
            Tablica 1.
         
         
            Ispitne sonde za ispitivanje zaštite osoba od pristupa opasnim dijelovima
         
         
            
         
            Slika 1.
         
         
            Spojeni ispitni prst
         
         
            
         Materijal: metal ako nije drukčije navedeno
         Linearne mjere u milimetrima
         Dopuštena odstupanja za mjere bez posebnih dopuštenih odstupanja:
         
                     (a)
                  
                  
                     za kutove: 0/– 10°;
                  
               
                     (b)
                  
                  
                     za dužinske mjere: do 25 mm: 0/– 0,05 mm preko 25 mm: ± 2 mm.
                  
               Oba spoja moraju omogućavati kretanje u istoj ravnini i u istom smjeru pod kutom od 90° s dopuštenim odstupanjem od 0 do + 10°.
      
      
         PRILOG 4.
         
            POSTUPAK MJERENJA IZOLACIJSKOG OTPORA
         
         1.   OPĆENITO
         Izolacijski otpor za svaki visokonaponski vod na vozilu mjeri se i izračunava pomoću izmjerenih vrijednosti za svaki dio ili sastavnu jedinicu visokonaponskog voda (u nastavku: „odvojeno mjerenje”).
         2.   POSTUPAK MJERENJA
         Izolacijski otpor mjeri se tako da se među postupcima za mjerenje iz stavaka 2.1. do 2.2. odabere primjereni postupak za mjerenje s obzirom na električni naboj dijelova pod naponom ili izolacijski otpor itd.
         Raspon strujnog kruga koji se mjeri treba unaprijed pojasniti primjerice pomoću dijagrama strujnog kruga.
         Povrh toga, za mjerenje izolacijskog otpora mogu se napraviti preinake kao što je primjerice uklanjanje pokrova radi pristupa dijelovima pod naponom, crtanje mjernih linija, promjena programske opreme itd.
         Kada izmjerene vrijednosti zbog rada ugrađenog sustava za nadzor izolacijskog otpora itd. nisu postojane, mogu se napraviti preinake potrebne za provođenje mjerenja kao što je zaustavljanje rada predmetnog uređaja ili njegovo uklanjanje. Nadalje, kada se uređaj ukloni, mora se npr. pomoću crteža dokazati da to neće promijeniti izolacijski otpor između dijelova pod naponom i električnog podvozja.
         Treba biti krajnje oprezan da se izbjegnu kratki spojevi, strujni udari itd. budući da ova potvrda može zahtijevati neposredan rad visokonaponskog strujnog kruga.
         2.1.   Postupak mjerenja uz primjenu istosmjernog napona iz izvora izvan vozila
         2.1.1.   Mjerni uređaj
         Upotrebljava se uređaj za ispitivanje izolacijskog otpora koji može koristiti istosmjerni napon koji je veći od radnog napona visokonaponskog voda.
         2.1.2.   Postupak mjerenja
         Uređaj za ispitivanje izolacijskog otpora treba spojiti između dijelova pod naponom i električnog podvozja. Zatim se izolacijski otpor mjeri uz primjenu istosmjernog napona koji je jednak najmanje polovini radnog napona na visokonaponskom vodu.
         Ako sustav ima više raspona napona (npr. zbog uzlaznog pretvarača) u galvanski spojenom strujnom krugu i neki sastavni dijelovi ne mogu izdržati radni napon cijelog strujnog kruga, izolacijski otpor između tih sastavnih dijelova i električnog podvozja može se mjeriti odvojeno uz primjenu najmanje polovice vrijednosti vlastitog radnog napona, pri čemu su ti sastavni dijelovi isključeni.
         2.2.   Mjerni postupak uz primjenu sustava vozila za pohranjivanje energije s mogućnošću ponovnog punjenja kao izvora istosmjernog napona
         2.2.1.   Ispitni uvjeti za vozilo
         Visokonaponski vod napaja se energijom iz sustava vozila za pohranjivanje energije s mogućnošću ponovnog punjenja i/ili iz sustava za pretvorbu energije i napon sustava za pohranjivanje energije s mogućnošću ponovnog punjenja i/ili sustava za pretvorbu energije mora tijekom ispitivanja biti jednak najmanje nazivnom radnom naponu koji odredi proizvođač vozila.
         2.2.2.   Mjerni uređaj
         U ovom se ispitivanju upotrebljava voltmetar kojim se mjere vrijednosti istosmjerne struje i koji ima unutarnji otpor veći od 10 MΩ.
         2.2.3.   Mjerni postupak
         2.2.3.1.   Prvi korak
         Napon se mjeri kako je prikazano na slici 1. i bilježi se napon visokonaponskog voda (Vb). Vrijednost Vb mora biti jednaka ili veća od nazivnog radnog napona sustava za pohranjivanje energije s mogućnošću ponovnog punjenja i/ili sustava za pretvorbu energije koji odredi proizvođač vozila.
         
            Slika 1.
         
         
            Mjerenje Vb, V1, V2
         
         
            
         2.2.3.2.   Drugi korak
         Mjeri se i bilježi napon (V1) između negativne strane visokonaponskog voda i električnog podvozja (vidjeti sliku 1.).
         2.2.3.3.   Treći korak
         Mjeri se i bilježi napon (V2) između pozitivne strane visokonaponskog voda i električnog podvozja (vidjeti sliku 1.).
         2.2.3.4.   Četvrti korak
         Ako je vrijednost V1 veća od ili jednaka vrijednosti V2, između negativne strane visokonaponskog voda i električnog podvozja postavlja se standardni poznati otpor (Ro). Kada se Ro namjesti, mjeri se napon (V1’) između negativne strane visokonaponskog voda i električnog podvozja (vidjeti sliku 2.).
         Unutarnji otpor (Ri) računa se pomoću sljedeće formule:
         
            
         
            Slika 2.
         
         
            Mjerenje vrijednosti V1’
         
         
            
         Ako je vrijednost V2 veća od vrijednosti V1, između pozitivne strane visokonaponskog voda i električnog podvozja postavlja se standardni poznati otpor (Ro). Kada se Ro namjesti, mjeri se napon (V2’) između pozitivne strane visokonaponskog voda i električnog podvozja (vidjeti sliku 3.). Unutarnji otpor (Ri) računa se prema prikazanoj formuli. Vrijednost unutarnjeg otpora (u Ω) dijeli se nazivnom vrijednosti radnog napona visokonaponskog voda (u voltima).
         Unutarnji otpor (Ri) računa se pomoću sljedeće formule:
         
            
         
            Slika 3.
         
         
            Mjerenje vrijednosti V2’
         
         
            
         2.2.3.5.   Peti korak
         Vrijednost unutarnjeg otpora Ri (u Ω) podijeljena radnim naponom visokonaponskog voda (u voltima) daje izolacijski otpor (u Ω/V).
         
                     
                        Napomena 1.:
                     
                  
                  
                     Standardni poznati otpor Ro (u Ω) treba biti vrijednost najmanjeg propisanog izolacijskog otpora (u Ω/V) pomnožena radnim naponom vozila plus/minus 20 posto (u voltima). Ro ne treba biti točno ta vrijednost jer jednadžbe vrijede za sve vrijednosti Ro; međutim, vrijednost Ro koja se nalazi u tom rasponu osigurava dobru rezoluciju za mjerenje napona.
                  
               
      
         PRILOG 5.
         
            POSTUPAK ZA POTVRDU RADA UGRAĐENOG SUSTAVA ZA NADZOR IZOLACIJSKOG OTPORA
         
         Rad ugrađenog sustava za nadzor izolacijskog otpora potvrđuje se u skladu sa sljedećim postupkom:
         postavlja se otpornik koji ne izaziva pad izolacijskog otpora između provjeravanog priključka i električnog podvozja ispod najmanje propisane vrijednosti izolacijskog otpora. Uključuje se upozorenje.
      
      
         PRILOG 6.
         
            BITNE ZNAČAJKE CESTOVNIH VOZILA ILI SUSTAVA
         
         1.   OPĆENITO
         
                     1.1.
                  
                  
                     Marka (trgovački naziv proizvođača): …
                  
               
                     1.2.
                  
                  
                     Tip: …
                  
               
                     1.3.
                  
                  
                     Kategorija vozila: …
                  
               
                     1.4.
                  
                  
                     Trgovački naziv (nazivi), ako postoji: …
                  
               
                     1.5.
                  
                  
                     Naziv i adresa proizvođača: …
                  
               
                     1.6.
                  
                  
                     Naziv i adresa zastupnika proizvođača, ako postoji: …
                  
               
                     1.7.
                  
                  
                     Crtež i/ili fotografija vozila: …
                  
               2.   ELEKTRIČNI MOTOR (POGONSKI MOTOR)
         
                     2.1.
                  
                  
                     Tip (namotaji, pobuda): …
                  
               
                     2.2.
                  
                  
                     Najveća snaga po satu (kW): …
                  
               3.   AKUMULATOR (AKO JE SUSTAV ZA POHRANJIVANJE ENERGIJE S MOGUĆNOŠĆU PONOVNOG PUNJENJA AKUMULATOR)
         
                     3.1.
                  
                  
                     Trgovački naziv i oznaka akumulatora: …
                  
               
                     3.2.
                  
                  
                     Naznaka svih tipova elektrokemijskih ćelija: …
                  
               
                     3.3.
                  
                  
                     Nazivni napon (V): …
                  
               
                     3.4.
                  
                  
                     Broj akumulatorskih ćelija: …
                  
               
                     3.5.
                  
                  
                     Stupanj kombinacije plinova (u postotku): …
                  
               
                     3.6.
                  
                  
                     Vrsta (vrste) prozračivanja za akumulatorski modul: …
                  
               
                     3.7.
                  
                  
                     Vrsta sustava za rashlađivanje (ako postoji): …
                  
               
                     3.8.
                  
                  
                     Kapacitet (Ah): …
                  
               4.   GORIVNA ĆELIJA (AKO POSTOJI)
         
                     4.1.
                  
                  
                     Trgovački naziv ili oznaka gorivne ćelije: …
                  
               
                     4.2.
                  
                  
                     Tip gorivne ćelije: …
                  
               
                     4.3.
                  
                  
                     Nazivni napon (V): …
                  
               
                     4.4.
                  
                  
                     Broj ćelija: …
                  
               
                     4.5.
                  
                  
                     Vrsta rashladnog sustava (ako postoji): …
                  
               
                     4.6.
                  
                  
                     Najveća snaga (kW): …
                  
               5.   OSIGURAČ I/ILI PREKIDAČ
         
                     5.1.
                  
                  
                     Tip: …
                  
               
                     5.2.
                  
                  
                     Grafički prikaz funkcionalnog raspona: …
                  
               6.   KABELI
         
                     6.1.
                  
                  
                     Tip: …
                  
               7.   ZAŠTITA OD STRUJNOG UDARA
         
                     7.1.
                  
                  
                     Opis koncepta zaštite: …
                  
               8.   DODATNI PODACI
         
                     8.1.
                  
                  
                     Kratak opis ugradbe sastavnih dijelova strujnog kruga ili crteži/slike koji pokazuju mjesto ugradbe sastavnih dijelova strujnog kruga: …
                  
               
                     8.2.
                  
                  
                     Shematski prikaz svih električnih funkcija uključenih u strujni krug: …
                  
               
                     8.3.
                  
                  
                     Radni napon (V): …
                  
               
      
         PRILOG 7.
         
            ODREĐIVANJE EMISIJA VODIKA TIJEKOM POSTUPKA NAPAJANJA POGONSKOG AKUMULATORA
         
         1.   UVOD
         U ovom se Prilogu opisuje postupak za utvrđivanje emisije vodika tijekom napajanja pogonskog akumulatora svih cestovnih vozila u skladu sa stavkom 5.4. ovog Pravilnika.
         2.   OPIS ISPITIVANJA
         Postupak ispitivanja emisije vodika (slika 7.1.) provodi se radi utvrđivanja emisije vodika tijekom napajanja pogonskog akumulatora s ugrađenim punjačem. Postupak ispitivanja sastoji se od sljedećih koraka:
         
                     (a)
                  
                  
                     priprema vozila;
                  
               
                     (b)
                  
                  
                     pražnjenje pogonskog akumulatora;
                  
               
                     (c)
                  
                  
                     određivanje emisije vodika tijekom uobičajenog napajanja;
                  
               
                     (d)
                  
                  
                     određivanje emisije vodika tijekom napajanja s kvarom na ugrađenom punjaču.
                  
               3.   VOZILO
         3.1.   Vozilo mora biti u dobrom mehaničkom stanju s prijeđenih 300 km u razdoblju od sedam dana prije ispitivanja. Vozilo tijekom tog razdoblja mora biti opremljeno pogonskim akumulatorom na kojem se provodi ispitivanje emisije vodika.
         3.2.   Ako se akumulator upotrebljava pri temperaturi većoj od okolne temperature, izvođač mora postupiti u skladu s postupkom koji je propisao proizvođač da temperatura pogonskog akumulatora ostane u području uobičajenog rada.
         Zastupnik proizvođača mora moći potvrditi da sustav za reguliranje temperature pogonskog akumulatora nije oštećen i da njegov kapacitet nije umanjen.
         
            Slika 7.1.
         
         
            Određivanje emisije vodika tijekom postupka napajanja pogonske baterije
         
         
            
         4.   ISPITNA OPREMA ZA ISPITIVANJE EMISIJE VODIKA
         4.1.   Dinamometar podvozja
         Dinamometar podvozja mora ispunjavati zahtjeve iz serije izmjena 05 Pravilnika br. 83.
         4.2.   Komora za mjerenje emisije vodika
         Komora za mjerenje emisije vodika mora biti plinonepropusna mjerna komora u koju vozilo koje se ispituje može stati. Pristup vozilu mora biti omogućen sa svih strana i hermetički zatvorena komora mora biti plinonepropusna u skladu s Dodatkom 1. ovom Prilogu. Unutarnja površina prostora mora biti nepropusna za vodik i ne smije reagirati s vodikom. Temperatura zraka u unutarnjem prostoru se pomoću sustava za regulaciju temperature mora moći regulirati tako da ona tijekom cijelog ispitivanja odgovara propisanoj temperaturi sa srednjim odstupanjem od ± 2 K za vrijeme trajanja ispitivanja.
         Radi prilagođavanja promjenama volumena koje nastaju zbog emisija vodika u komori može se koristiti ili promjenjivi volumen ili neki druga ispitna oprema. Komora promjenjivog volumena širi se i sužava s promjenama u emisijama vodika u komori. Dva moguća načina prilagođavanja promjenama unutarnjeg volumena su pokretne stijene ili konstrukcija mijeha, pri čemu se nepropusne vreće u prostoru šire i sužavaju zbog promjena unutarnjeg tlaka do kojih dolazi s izmjenjivanjem zraka sa zrakom izvan komore. Kod svake vrste konstrukcije za prilagođavanje volumenu mora se zadržati integritet komore u skladu s Dodatkom 1. ovom Prilogu.
         Kod svih postupaka prilagođavanja volumenu razlika između unutarnjeg tlaka u komori i tlaka zraka mora biti ograničena na najviše ± 5 hPa.
         Komora se mora moći ograničiti na fiksni volumen. Kod komore promjenjivog volumena mora biti moguća promjena u odnosu na njezin „nazivni volumen” (vidjeti stavak 2.1.1. Dodatka 1. Prilogu 7.) uzimajući u obzir emisije vodika tijekom ispitivanja.
         4.3.   Sustavi za analizu
         4.3.1.   Analizator vodika
         
                     4.3.1.1.
                  
                  
                     Zrak se u komori nadzire pomoću analizatora vodika (elektrokemijski detektor) ili kromatografa za detektiranje toplotne vodljivosti. Uzorak zraka se mora usisati na sredini bočne stijenke ili krova komore, a svaki mogući obilazni tok zraka se mora vratiti u komoru, najbolje u točku neposredno do ventilatora u smjeru strujanja zraka.
                  
               
                     4.3.1.2.
                  
                  
                     Analizator vodika mora imati vrijeme odaziva kraće od 10 sekundi za 90 % konačnog očitanja. Njegova stabilnost mora biti bolja od 2 % vrijednosti skale pri nuli, a pri 80 % ± 20 % vrijednosti skale tijekom razdoblja od 15 minuta za sve radne raspone.
                  
               
                     4.3.1.3.
                  
                  
                     Ponovljivost rezultata dobivenih analizatorom izražena u obliku standardnog odstupanja mora pri nuli biti bolja od 1 % vrijednosti skale, a pri 80 % ± 20 % vrijednosti za sve primijenjene raspone.
                  
               
                     4.3.1.4.
                  
                  
                     Radni rasponi analizatora moraju biti odabrani tako da tijekom mjerenja, kalibriranja i provjere propuštanja daju najbolju rezoluciju.
                  
               4.3.2.   Sustav za bilježenje podataka dobivenih pomoću analizatora vodika
         Analizator vodika mora biti opremljen uređajem koji najmanje jednom u minuti bilježi izlazne električne signale. Sustav za bilježenje mora imati radne značajke koje su barem jednake signalu koji se bilježi i mora omogućavati trajni zapis rezultata. U zapisu mora biti jasno vidljiv početak i kraj ispitivanja tijekom uobičajenog napajanja i tijekom kvara pri napajanju.
         4.4.   Bilježenje temperature
         4.4.1.   Temperatura u komori bilježi se u dvije točke pomoću temperaturnih senzora koji su povezani tako da pokazuju srednju vrijednost. Mjerne točke sežu u komoru otprilike 0,1 m od središnje vertikale svake bočne stijenke na visini od 0,9 m ± 0,2 m.
         4.4.2.   Temperature akumulatorskih modula bilježe se pomoću senzora.
         4.4.3.   Temperature se tijekom mjerenja emisije vodika moraju bilježiti najmanje jednom u minuti.
         4.4.4.   Točnost sustava za bilježenje temperature mora biti ± 1,0 K, a rezolucija mora biti u granicama ± 0,1 K.
         4.4.5.   Sustav za bilježenje ili obradu podataka mora osiguravati vremensku rezoluciju od ± 15 sekundi.
         4.5.   Bilježenje tlaka
         4.5.1.   Razlika Δp između tlaka zraka u ispitnom području i unutarnjeg tlaka u komori mora se tijekom mjerenja emisija vodika bilježiti najmanje jednom u minuti.
         4.5.2.   Točnost sustava za bilježenje tlaka mora biti u okviru ± 2 hPa, a rezolucija mora biti u granicama ± 2 hPa.
         4.5.3.   Sustav za bilježenje ili za obradu podataka mora osiguravati vremensku rezoluciju od ± 15 sekundi.
         4.6.   Bilježenje napona i jakosti struje
         4.6.1.   Napon i jakost struje ugrađenog punjača (akumulatora) se tijekom mjerenja emisije vodika moraju bilježiti najmanje jednom u minuti.
         4.6.2.   Točnost sustava za bilježenje napona mora biti ± 1 V, a rezolucija mora biti u granicama ± 0,1 V.
         4.6.3.   Točnost sustava za bilježenje jakosti struje mora biti u okviru ± 0,5 A, a rezolucija mora biti u granicama ± 0,05 A.
         4.6.4.   Sustav za bilježenje ili obradu podataka mora osiguravati vremensku rezoluciju od ± 15 sekundi.
         4.7.   Ventilatori
         Komora mora imati jedan ili više ventilatora ili puhala mogućeg kapaciteta od 0,1 do 0,5 m3/s pomoću kojih se zrak u prostoriji može temeljito izmiješati. U komori tijekom mjerenja mora biti moguće postići ujednačenu temperaturu i koncentraciju vodika. Vozilo u komori se ne smije izlagati izravnom strujanju zraka iz ventilatora ili puhala.
         4.8.   Plinovi
         4.8.1.   Za kalibriranje i rad moraju biti na raspolaganju sljedeći čisti plinovi:
         
                     (a)
                  
                  
                     pročišćeni sintetički zrak (čistoća < 1 ppm C1 ekvivalent; < 1 ppm CO; < 400 ppm CO2, < 0,1 ppm NO); udio kisika prema volumenu između 18 % i 21 %;
                  
               
                     (b)
                  
                  
                     vodik (H2) najmanje čistoće 99,5 %.
                  
               4.8.2.   Plinovi za kalibriranje moraju sadržavati mješavinu vodika (H2) i pročišćenog sintetičkog zraka. Stvarne koncentracije kalibracijskog plina moraju biti u okviru ± 2 % nazivnih vrijednosti. Točnost koncentracije razrijeđenih plinova dobivenih pomoću razdjelnika plina mora biti u okviru ± 2 % nazivne vrijednosti. Koncentracije navedene u Dodatku 1. također se mogu postići upotrebom razdjelnika plina kod kojeg se za razrjeđivanje koristi sintetički zrak.
         5.   ISPITNI POSTUPAK
         Ispitivanje se sastoji od sljedećih pet koraka:
         
                     (a)
                  
                  
                     priprema vozila;
                  
               
                     (b)
                  
                  
                     pražnjenje pogonskog akumulatora;
                  
               
                     (c)
                  
                  
                     određivanje emisije vodika tijekom uobičajenog napajanja;
                  
               
                     (d)
                  
                  
                     pražnjenje pogonskog akumulatora;
                  
               
                     (e)
                  
                  
                     određivanje emisije vodika tijekom napajanja s ugrađenim punjačem u kvaru.
                  
               Kada se vozilo treba pomaknuti između dva koraka, ono se gura u sljedeće ispitno područje.
         5.1.   Priprema vozila
         Provjerava se starenje pogonskog akumulatora da se dokaže da je vozilo u razdoblju od sedam dana prije ispitivanja prešlo najmanje 300 km. Tijekom tog razdoblja vozilo mora biti opremljeno pogonskim akumulatorom koji je predmet ispitivanja emisije vodika. Ako se to ne može dokazati, primjenjuje se sljedeći postupak.
         5.1.1.   Pražnjenje i početno punjenje akumulatora
         Postupak počinje pražnjenjem pogonskog akumulatora vozila u vožnji na ispitnoj stazi ili na dinamometru podvozja pri stalnoj brzini od 70 % ± 5 % najveće tridesetominutne brzine vozila.
         Pražnjenje se zaustavlja:
         
                     (a)
                  
                  
                     kada vozilo više ne može voziti sa 65 % najveće tridesetominutne brzine; ili
                  
               
                     (b)
                  
                  
                     kada ugrađeni standardni uređaji vozača upozoravaju da zaustavi vozilo; ili
                  
               
                     (c)
                  
                  
                     kada se prijeđe udaljenost od 100 km.
                  
               5.1.2.   Početno napajanje akumulatora
         Napajanje se izvodi:
         
                     (a)
                  
                  
                     pomoću ugrađenog punjača;
                  
               
                     (b)
                  
                  
                     pri okolnoj temperaturi između 293 K i 303 K.
                  
               Postupak isključuje sve vrste vanjskih punjača.
         Na kraju napajanja pogonskog akumulatora ugrađeni se punjač automatski zaustavlja.
         Postupak obuhvaća sve vrste posebnog napajanja koje se može pokrenuti automatski ili ručno, primjerice napajanje za izjednačavanje ili napajanje u okviru održavanja.
         5.1.3.   Postupak iz stavaka 5.1.1. do 5.1.2. treba ponoviti dva puta.
         5.2.   Pražnjenje akumulatora
         Pogonski akumulator se prazni u vožnji na ispitnoj stazi ili na dinamometru podvozja pri stalnoj brzini od 70 % ± 5 % najveće tridesetominutne brzine vozila.
         Pražnjenje se zaustavlja:
         
                     (a)
                  
                  
                     kada ugrađeni standardni uređaji vozača upozoravaju da zaustavi vozilo; ili
                  
               
                     (b)
                  
                  
                     kada je najveća brzina vozila niža od 20 km/h.
                  
               5.3.   Mirovanje
         U roku od 15 minuta od završetka pražnjenja baterije iz stavka 5.2. vozilo se odlaže u prostoru za mirovanje. Vozilo se tu ostavlja najmanje 12 sati i najviše 36 sati od završetka pražnjenja pogonskog akumulatora do početka ispitivanja emisije vodika tijekom uobičajenog napajanja. Tijekom ovog razdoblja vozilo miruje pri temperaturi od 293 K ± 2 K.
         5.4.   Ispitivanje emisije vodika tijekom uobičajenog napajanja
         5.4.1.   Prije isteka razdoblja mirovanja mjernu komoru treba prozračivati nekoliko minuta dok se ne postigne ustaljena pozadinska koncentracija vodika. Za to vrijeme treba biti uključen ventilator (ventilatori) za miješanje zraka u komori.
         5.4.2.   Neposredno prije ispitivanja analizator vodika treba postaviti na nulu i namjestiti raspon mjerenja.
         5.4.3.   Nakon završetka razdoblja mirovanja ispitno se vozilo s isključenim motorom, otvorenim prozorima i otvorenim prtljažnikom pomiče u mjernu komoru.
         5.4.4.   Vozilo se priključuje na električnu mrežu. Akumulator se puni u skladu s uobičajenim postupkom napajanja kako je navedeno u stavku 5.4.7.
         5.4.5.   Vrata mjerne komore zatvaraju se i plinonepropusno brtve u roku od dvije minute od trenutka električne blokade koraka uobičajenog napajanja.
         5.4.6.   Razdoblje uobičajenog napajanja za ispitivanje emisije vodika počinje kada se komora hermetički zatvori. Mjere se koncentracija vodika, temperatura i tlak zraka da se dobiju početne vrijednosti CH2i, Ti i Pi za ispitivanje tijekom uobičajenog napajanja.
         Te se vrijednosti upotrebljavaju za izračun emisije vodika (stavak 6.). Okolna temperatura T u komori tijekom uobičajenog napajanja ne smije biti niža od 291 K niti viša od 295 K.
         5.4.7.   Postupak uobičajenog napajanja
         Uobičajeno napajanje izvodi se pomoću ugrađenog punjača i obuhvaća sljedeće korake:
         
                     (a)
                  
                  
                     napajanje pri stalnoj struji tijekom vremena t1;
                  
               
                     (b)
                  
                  
                     preopterećenje pri stalnoj struji tijekom vremena t2. Jakost struje za preopterećenje propisuje proizvođač te ona odgovara jakosti struje koja se koristi tijekom napajanja za izjednačavanje.
                  
               Kriteriji za završetak napajanja pogonskog akumulatora odgovaraju automatskom zaustavljanju ugrađenog punjača nakon vremena napajanja od t1 + t2. Vrijeme napajanja ograničeno je na t1 + 5 h čak i kada se standardnim uređajima vozača jasno upozorava da akumulator još nije pun.
         5.4.8.   Neposredno prije kraja ispitivanja analizator vodika treba postaviti na nulu i namjestiti raspon mjerenja.
         5.4.9.   Razdoblje uzorkovanja emisije završava t1 + t2 ili t1 + 5 h nakon početka početnog uzorkovanja kako je navedeno u stavku 5.4.6. Bilježi se proteklo vrijeme. Mjere se koncentracija vodika, temperatura i tlak zraka da se dobiju konačne vrijednosti CH2f, Tf i Pf za ispitivanje tijekom uobičajenog napajanja koje se koriste za izračun iz stavka 6.
         5.5.   Ispitivanje emisije vodika tijekom napajanja s ugrađenim punjačem u kvaru
         5.5.1.   U roku od najviše 7 dana nakon završetka prethodnog ispitivanja postupak počinje pražnjenjem pogonskog akumulatora vozila u skladu sa stavkom 5.2.
         5.5.2.   Ponavljaju se koraci postupka iz stavka 5.3.
         5.5.3.   Prije završetka razdoblja mirovanja mjerna se komora mora nekoliko minuta prozračivati dok se ne dosegne ustaljena pozadinska koncentracija vodika. Za to vrijeme također mora biti uključen ventilator (ventilatori) za miješanje zraka u komori.
         5.5.4.   Neposredno prije ispitivanja analizator vodika treba postaviti na nulu i namjestiti raspon mjerenja.
         5.5.5.   Nakon završetka razdoblja mirovanja ispitno se vozilo s isključenim motorom, otvorenim prozorima i otvorenim prtljažnikom pomiče u mjernu komoru.
         5.5.6.   Vozilo se priključuje na električnu mrežu. Akumulator se puni u skladu s postupkom za kvar napajanja kako je naveden u stavku 5.5.9.
         5.5.7.   Vrata mjerne komore zatvaraju se i plinonepropusno brtve u roku od dvije minute od trenutka električne blokade koraka s kvarom napajanja.
         5.5.8.   Razdoblje kvara napajanja za ispitivanje emisije vodika počinje kada se komora hermetički zatvori. Mjere se koncentracija vodika, temperatura i tlak zraka da se dobiju početne vrijednosti CH2i, Ti i Pi za ispitivanje tijekom kvara napajanja.
         Te se vrijednosti upotrebljavaju za izračun emisije vodika (stavak 6.). Temperatura T u komori tijekom kvara napajanja ne smije biti niža od 291 K i viša od 295 K.
         5.5.9.   Postupak za kvar napajanja
         Kvar napajanja izvodi se pomoću ugrađenog punjača i obuhvaća sljedeće korake:
         
                     (a)
                  
                  
                     napajanje pri stalnoj struji tijekom vremena t1;
                  
               
                     (b)
                  
                  
                     napajanje pri najvećoj struji tijekom 30 minuta. U ovoj je fazi ugrađeni punjač blokiran na najvećoj struji.
                  
               5.5.10.   Neposredno prije kraja ispitivanja analizator vodika treba postaviti na nulu i namjestiti raspon mjerenja.
         5.5.11.   Ispitivanje završava t’1 + 30 minuta nakon početka početnog uzorkovanja kako je određeno u stavku 5.5.8. Bilježi se proteklo vrijeme. Mjere se koncentracija vodika, temperatura i tlak zraka da se dobiju konačne vrijednosti CH2f, Tf i Pf za ispitivanje tijekom kvara napajanja koje se koriste za izračun iz stavka 6.
         6.   IZRAČUN
         Ispitivanja emisija vodika opisana u stavku 5. omogućuju izračun emisija vodika pri uobičajenom napajanju i pri kvaru napajanja. Emisija vodika se u oba slučaja izračunava pomoću početnih i konačnih koncentracija vodika, temperatura i tlaka u komori te neto volumena komore.
         Koristi se sljedeća formula:
         
            
         gdje je:
         
                     MH2
                     
                  
                  
                     =
                  
                  
                     masa vodika u gramima
                  
               
                     CH2
                     
                  
                  
                     =
                  
                  
                     izmjerena koncentracija vodika u komori u ppm (volumen)
                  
               
                     V
                  
                  
                     =
                  
                  
                     neto volumen komore u kubičnim metrima (m3) umanjen za volumen vozila s otvorenim prozorima i prtljažnikom. Ako se ne utvrdi volumen vozila, oduzima se volumen od 1,42 m3
                     
                  
               
                     Vout
                     
                  
                  
                     =
                  
                  
                     kompenzacijski volumen u m3 pri ispitnoj temperaturi i tlaku
                  
               
                     T
                  
                  
                     =
                  
                  
                     okolna temperatura u komori u K
                  
               
                     P
                  
                  
                     =
                  
                  
                     apsolutni tlak u komori u kPa
                  
               
                     k
                  
                  
                     =
                  
                  
                     2,42
                  
               gdje je:
         
                      
                  
                  
                     i = početna vrijednost
                  
               
                      
                  
                  
                     f = konačna vrijednost
                  
               6.1.   Rezultati ispitivanja
         Mase emisije vodika za vozilo su:
         
                     MN
                  
                  
                     =
                  
                  
                     masa emisije vodika za ispitivanje tijekom uobičajenog napajanja u gramima
                  
               
                     MC
                  
                  
                     =
                  
                  
                     masa emisije vodika za ispitivanje tijekom kvara napajanja u gramima
                  
               
            Dodatak 1.
            
               KALIBRIRANJE OPREME ZA ISPITIVANJE EMISIJE VODIKA
            
            1.   UČESTALOST I METODE KALIBRACIJE
            1. Sva se oprema mora kalibrirati prije prve upotrebe, a zatim prema potrebi, ali u svakom slučaju u mjesecu prije provođenja ispitivanja za dodjelu homologacije. Postupci kalibriranja koji se primjenjuju opisani su u ovom Dodatku.
            2.   KALIBRIRANJE KOMORE
            2.1.   Početno određivanje unutarnjeg volumena komore
            
                        2.1.1.
                     
                     
                        Prije prve upotrebe treba odrediti unutarnji volumen komore kako je opisano u nastavku. Unutarnje mjere komore pažljivo se izmjere uzimajući u obzir nepravilnosti kao što su potpornji. Unutarnji volumen komore određuje se na temelju tih mjerenja.
                        Komora se mora ograničiti na određeni nepromjenjivi volumen dok se u komori održava temperatura od 293 K. Ovaj nazivni volumen mora biti ponovljiv uz dozvoljeno odstupanje od ± 0,5 % navedene vrijednosti.
                     
                  
                        2.1.2.
                     
                     
                        Neto unutarnji volumen određuje se tako da se od unutarnjeg volumena komore oduzme 1,42 m3. Alternativno se umjesto vrijednosti 1,42 m3 može oduzeti volumen ispitnog vozila s otvorenim prtljažnikom i vratima.
                     
                  
                        2.1.3.
                     
                     
                        Komora se mora provjeriti u skladu sa stavkom 2.3. Ako masa vodika ne odgovara ubrizganoj masi ± 2 %, potreban je korektivni postupak.
                     
                  2.2.   Određivanje pozadinskih emisija u komori
            Ovim se postupkom utvrđuje da komora ne sadrži materijale koji emitiraju značajne količine vodika. Provjera se mora obaviti na početku upotrebe komore, nakon svakog postupka koji se obavlja u komori i koji bi mogao utjecati na pozadinske emisije te u redovitim razmacima najmanje jednom godišnje.
            
                        2.2.1.
                     
                     
                        Komore promjenjivog volumena mogu se upotrebljavati tako da njihov volumen bude promjenjiv ili nepromjenjiv, kako je opisano u stavku 2.1.1. Temperatura u komori se tijekom dolje navedenog četverosatnog razdoblja mora održavati na 293 K ± 2 K.
                     
                  
                        2.2.2.
                     
                     
                        Komora se prije početka četverosatnog uzorkovanja pozadinskih emisija može hermetički zatvoriti i ostaviti zatvorenom do 12 sati s uključenim ventilatorom za miješanje zraka.
                     
                  
                        2.2.3.
                     
                     
                        Analizator se (prema potrebi) može kalibrirati, nakon čega se postavlja na 0 i namješta raspon mjerenja.
                     
                  
                        2.2.4.
                     
                     
                        Komora se mora prozračivati sve dok se ne postigne ustaljena koncentracija vodika, a ako već nije uključen, može se uključiti ventilator za miješanje zraka.
                     
                  
                        2.2.5.
                     
                     
                        Komora se zatim hermetički zatvori i izmjeri se pozadinska koncentracija vodika, temperatura i tlak zraka u komori. To su početne vrijednosti CH2i, Ti i Pi koje se koriste za izračun pozadinske emisije komore.
                     
                  
                        2.2.6.
                     
                     
                        Komora se u ovom stanju četiri sata ostavi stajati s uključenim ventilatorom za miješanje zraka.
                     
                  
                        2.2.7.
                     
                     
                        Po isteku tog vremena isti se analizator koristi za mjerenje koncentracije vodika u komori. Također se mjeri temperatura i tlak zraka. To su konačne vrijednosti CH2f, Tf i Pf.
                     
                  
                        2.2.8.
                     
                     
                        Izračunava se promjena mase vodika u komori za vrijeme ispitivanja u skladu sa stavkom 2.4. i ona ne smije biti veća od 0,5 g.
                     
                  2.3.   Kalibriranje i ispitivanje zadržavanja vodika u komori
            Kalibriranje i ispitivanje zadržavanja vodika u komori omogućuje provjeru izračunatog volumena (stavak 2.1.) kao i mjerenje stupnja propuštanja. Stupanj propuštanja komore određuje se na početku rada komore, nakon svakog postupka koji bi mogao utjecati na integritet komore i nakon toga najmanje jednom mjesečno. Ako se šest uzastopnih mjesečnih provjera zadržavanja vodika obavi uspješno i bez potrebe za korektivnim postupcima, stupanj propuštanja komore može se nakon toga određivati kvartalno sve dok se ne ukaže potreba za korektivnim postupcima.
            
                        2.3.1.
                     
                     
                        Komora se mora prozračivati dok se ne postigne ustaljena koncentracija vodika. Uključuje se ventilator za miješanje zraka ako već nije uključen. Analizator vodika se postavlja na nulu, prema potrebi kalibrira, i namješta se raspon mjerenja.
                     
                  
                        2.3.2.
                     
                     
                        Komora se ograničava na nazivni volumen.
                     
                  
                        2.3.3.
                     
                     
                        Sustav za regulaciju temperature u komori se zatim uključi (ako već nije uključen) i namjesti na početnu temperaturu od 293 K.
                     
                  
                        2.3.4.
                     
                     
                        Kad se temperatura u komori stabilizira na 293 K ± 2 K, komora se hermetički zatvori i izmjeri se pozadinska koncentracija, temperatura i tlak zraka. To su početne vrijednosti CH2i, Pi i Ti koje se koriste za kalibriranje komore.
                     
                  
                        2.3.5.
                     
                     
                        Volumen komore se otpušta s nazivne vrijednosti.
                     
                  
                        2.3.6.
                     
                     
                        U komoru se ubrizga količina od približno 100 grama vodika. Masa vodika se mora mjeriti s točnošću i preciznošću od ± 2 % izmjerene vrijednosti.
                     
                  
                        2.3.7.
                     
                     
                        Mora se pustiti da se sadržaj u komori miješa pet minuta, a zatim se izmjeri koncentracija vodika, temperatura i tlak zraka. To su konačne vrijednosti CH2f, Tf i Pf za kalibriranje komore te početne vrijednosti CH2i, Ti i Pi koje se koriste za provjeru zadržavanja vodika.
                     
                  
                        2.3.8.
                     
                     
                        Na temelju vrijednosti dobivenih u skladu sa stavcima 2.3.4. i 2.3.7. i pomoću formule iz stavka 2.4. izračuna se masa vodika u komori. Rezultat mora uz dopuštena odstupanja od ± 2 % odgovarati masi vodika izmjerenoj u skladu sa stavkom 2.3.6.
                     
                  
                        2.3.9.
                     
                     
                        Mora se pustiti da se sadržaj u komori miješa najmanje 10 sati. Nakon isteka tog vremena mjeri se i bilježi konačna koncentracija vodika, temperatura i tlak zraka. To su konačne vrijednosti CH2f, Tf i Pf za provjeru zadržavanja vodika.
                     
                  
                        2.3.10.
                     
                     
                        Zatim se prema formuli iz stavka 2.4. iz vrijednosti dobivenih u skladu sa stavcima 2.3.7. i 2.3.9. izračuna masa vodika. Dobivena masa se ne smije za više od 5 % razlikovati od mase vodika dobivene u skladu sa stavkom 2.3.8.
                     
                  2.4.   Izračun
            Izračun promjene neto mase vodika u komori upotrebljava se za određivanje pozadinske koncentracije vodika i stupnja propuštanja komore. Početne i konačne vrijednosti koncentracije vodika, temperature i tlaka zraka koriste se u nižoj formuli za izračunavanje promjene mase.
            
               
            gdje je:
            
                        MH2
                        
                     
                     
                        =
                     
                     
                        masa vodika u gramima
                     
                  
                        CH2
                        
                     
                     
                        =
                     
                     
                        izmjerena koncentracija vodika u komori u ppm (volumen)
                     
                  
                        V
                     
                     
                        =
                     
                     
                        volumen komore u kubičnim metrima (m3) kako se mjeri u stavku 2.1.1.
                     
                  
                        Vout
                        
                     
                     
                        =
                     
                     
                        kompenzacijski volumen u m3 pri ispitnoj temperaturi i tlaku
                     
                  
                        T
                     
                     
                        =
                     
                     
                        okolna temperatura u komori u K
                     
                  
                        P
                     
                     
                        =
                     
                     
                        apsolutni tlak u komori u kPa
                     
                  
                        k
                     
                     
                        =
                     
                     
                        2,42
                     
                  gdje je:
            
                         
                     
                     
                        i = početna vrijednost
                     
                  
                         
                     
                     
                        f = konačna vrijednost
                     
                  3.   KALIBRIRANJE ANALIZATORA VODIKA
            Analizator se treba kalibrirati s vodikom u zraku i pročišćenim sintetičkim zrakom. Vidjeti stavak 4.8.2. Priloga 7.
            Svi obično korišteni radni rasponi kalibriraju se u skladu sa sljedećim postupkom:
            
                        3.1.
                     
                     
                        određuje se kalibracijska krivulja s najmanje pet kalibracijskih točaka koje su, što je ravnomjernije moguće, raspoređene u radnom rasponu. Nazivna koncentracija kalibracijskog plina najveće koncentracije mora iznositi najmanje 80 % vrijednosti skale;
                     
                  
                        3.2.
                     
                     
                        kalibracijska krivulja računa se u skladu s postupkom najmanjih kvadrata. Ako je dobiven stupanj polinoma veći od 3, tada broj kalibracijskih točaka mora biti najmanje broj stupnja polinoma uvećan za 2;
                     
                  
                        3.3.
                     
                     
                        kalibracijska krivulja ne smije se razlikovati za više od 2 % od nazivne vrijednosti svakog kalibracijskog plina;
                     
                  
                        3.4.
                     
                     
                        na temelju koeficijenata polinoma dobivenog u skladu s postupkom iz stavka 3.2. sastavlja se tablica vrijednosti analizatora naspram pravih koncentracija u koracima manjim od 1 % vrijednosti skale. Tablica se sastavlja za svaki kalibrirani raspon analizatora.
                        Tablica također obuhvaća ostale bitne podatke kao što su:
                        
                                    (a)
                                 
                                 
                                    datum kalibriranja;
                                 
                              
                                    (b)
                                 
                                 
                                    namještanje mjernog raspona i postavljanje na nulu preko potenciometra (prema potrebi);
                                 
                              
                                    (c)
                                 
                                 
                                    nazivni raspon;
                                 
                              
                                    (d)
                                 
                                 
                                    referentni podaci za svaki upotrijebljeni kalibracijski plin;
                                 
                              
                                    (e)
                                 
                                 
                                    stvarna i navedena vrijednost svakog upotrijebljenog kalibracijskog plina zajedno s razlikama u postotcima;
                                 
                              
                                    (f)
                                 
                                 
                                    kalibracijski tlak analizatora.
                                 
                              
                  
                        3.5.
                     
                     
                        Mogu se primijeniti i drugi postupci (npr. računalno elektroničko upravljanje preklopom raspona) ako se tehničkoj službi dokaže da se tim postupcima osigurava jednaka točnost.
                     
                  
         
            Dodatak 2.
            
               BITNE ZNAČAJKE SKUPINE VOZILA
            
            1.   Parametri na temelju kojih se određuju skupine s obzirom na emisiju vodika
            Skupina se može odrediti prema osnovnim konstrukcijskim parametrima koji su zajednički za vozila koja pripadaju istoj skupini. U nekim slučajevima može doći do uzajamnog djelovanja parametara. Ti se utjecaji također moraju uzeti u obzir kako bi se osiguralo da se u skupinu uključe samo vozila sličnih značajki s obzirom na emisije vodika.
            2.   U tu svrhu se smatra da tipovi vozila čiji su dolje navedeni parametri jednaki imaju iste značajke s obzirom na emisiju vodika.
            Pogonska baterija:
            
                        (a)
                     
                     
                        trgovački naziv ili oznaka akumulatora;
                     
                  
                        (b)
                     
                     
                        naznaka svih tipova upotrijebljenih elektrokemijskih ćelija;
                     
                  
                        (c)
                     
                     
                        broj akumulatorskih ćelija;
                     
                  
                        (d)
                     
                     
                        broj akumulatorskih modula;
                     
                  
                        (e)
                     
                     
                        nazivni napon akumulatora (V);
                     
                  
                        (f)
                     
                     
                        snaga akumulatora (kWh);
                     
                  
                        (g)
                     
                     
                        stupanj kombinacije plinova (u postotku);
                     
                  
                        (h)
                     
                     
                        tip (tipovi) prozračivanja za akumulatorski modul (module) ili sklop;
                     
                  
                        (i)
                     
                     
                        vrsta rashladnog sustava (ako postoji).
                     
                  Ugrađeni punjač:
            
                        (a)
                     
                     
                        trgovački naziv ili oznaka različitih dijelova punjača;
                     
                  
                        (b)
                     
                     
                        izlazna nazivna snaga (kW);
                     
                  
                        (c)
                     
                     
                        najveći napon napajanja (V);
                     
                  
                        (d)
                     
                     
                        najveća jakost napajanja (A);
                     
                  
                        (e)
                     
                     
                        oznaka i tip upravljačke jedinice (ako postoji);
                     
                  
                        (f)
                     
                     
                        grafički prikaz rada, upravljanja i sigurnosti;
                     
                  
                        (g)
                     
                     
                        značajke razdoblja napajanja.